**LES FESTES DEL MEU POBLE**

Era la Fira de Tractoristes del poble. Feia força anys que no es feia i la gent gran recordava una festa molt bonica. L’avi Tonet explicava als seus nets que antigament hi portaven animals de tota mena. La Clara va anar a l’escola explicant als companys tot el que el seu avi li havia explicat.

CLARA—El meu avi diu que fa molts anys a la Fira de tractoristes hi portaven animals vius que es podien veure i tocar, fins i tot.

FÈLIX—Com m’agradaria que els tornessin a portar, m’encanten els animals de granja!

JOAN—Ecs! A mi no m’agraden, fan molta pudor.

SEIBA—Jo no he vist mai un porc viu.

ARTUR—Els porcs fan rony, rony!

Un cop a l’aula...

ANNA—De què parlàveu amb tant d’interès?

CLARA—De la Fira de tractoristes i dels animals que fa anys hi portaven.

ANNA—Què us sembla si parlem de les diferents festes que tenim al poble?

FATOU—Jo hi vaig a totes, m'encanten!

JOAN—Jo visc lluny del poble i moltes vegades no recordo ni que es fan.

SEIBA—A mi m’agrada quan donen xocolata desfeta!

MADOU—A mi també!

ANNA—Som-hi doncs, repassem quines festes coneixeu.

SEIDOU—Halloween.

CLARA—La Castanyada.

SEIBA—Carnestoltes.

JOAN—Sí, Carnestoltes que és la festa del Ranxo!

ANNA—Veig que en coneixeu moltes, però en tenim d’altres que potser no coneixeu tant. Què us sembla si fem venir l’encarregat de festes de l’Ajuntament perquè ens expliqui quines festes tenim al poble?

TOTS—Síii, Anna, molt bona idea!

I així va ser com els nens i nenes de l’escola es van animar a conèixer totes les festes del poble!

Conte contat, conte acabat.

IAN AGUILAR. Narrador

FATOU SAKHO. Clara

JAGDEEP SINGH. Fèlix

RAYAN HAIMOUD. Joan

RAÜL RODRIGUEZ. Seiba

MANI TRAORE. Anna

ÁLVARO SANTAMARINA. Artur

LEIDY COLMAN. Fatou

SAMBA TRAORE. Seidou

JAVIER SANTAMARINA. Madou

ELENA BLAYA.Text

ELENA BLAYA i CARLA SÁNCHEZ. Enregistraments

CARLA SÁNCHEZ. Muntatge